b'\n_START_ARTICLE_\nValve Janov\n_START_SECTION_\nElulugu\n_START_PARAGRAPH_\nValve Janov omandas kunstihariduse aastatel 1938\xe2\x80\x931948 K\xc3\xb5rgemas Kunstikoolis Pallas ja Tartu Riiklikus Kunstiinstituudis. Tema peamised \xc3\xb5ppej\xc3\xb5ud olid Johannes V\xc3\xb5erahansu, Elmar Kits ja Ado Vabbe. Aastatel 1948\xe2\x80\x931972 t\xc3\xb6\xc3\xb6tas ta Tartus Askoli laboratooriumis arveametnikuna ja veterinaarbakterioloogia laboratooriumis laborandina. _NEWLINE_Kuulus 1960. aasta r\xc3\xbchmitisse._NEWLINE_Janov oli \xc3\xbcks Kunsti\xc3\xbchingu Pallas (1999. aastani Tartu Kunsti\xc3\xbching) taastajaid 1988. aastal ja kauaaegne juhatuse liige.\n_START_SECTION_\nLooming\n_START_PARAGRAPH_\nValve Janov on loonud maastiku- ja linnavaateid, lillemaale, m\xc3\xa4ngulisi fantaasiapilte. Ta alustas n\xc3\xa4itustel esinemist 1959. aastal. Esimene isikun\xc3\xa4itus toimus koos Kaja K\xc3\xa4rneriga 1971. aastal Tartu Kunstimuuseumis._NEWLINE_Ta oli alates 1969. aastast Eesti Kunstnike Liidu liige ja alates 1992. aastast Tartu Kunstnike Liidu liige.\n_START_SECTION_\nTunnustus\n_START_PARAGRAPH_\n2001. aastal tunnustas Eesti riik Valve Janovit Valget\xc3\xa4he IV klassi teenetem\xc3\xa4rgiga. Samal aastal anti talle ka Ado Vabbe nimeline visuaalse kunsti aastapreemia.'